**apstiprinĀts**

SIA „Daugavpils ūdens”

iepirkumu komisijas

2019.gada 5.aprīļa sēdē

iepirkuma procedūras Nr. DŪ-2019/3 protokols Nr.6

**IEPIRKUMU PROCEDŪRA**

**“Būvdarbu veikšana Eiropas Savienības Kohēzijas fonda projekta “Ūdensapgādes un kanalizācijas sistēmas attīstība Judovkas rajonā, Daugavpilī” ietvaros (SAM 5.3.1.)”**

identifikācijas Nr. DŪ-2019/3

**GROZĪJUMI NR.1**

Precizējot iepriekš publicēto iepirkuma procedūras dokumentāciju, iepirkuma komisija nolēma iepirkuma procedūras dokumentus veikt šādus precizējošus grozījumus:

1. Pagarināt piedāvājumu iesniegšanas termiņu un nolikuma 7.4. punktu izteikt šādā redakcijā:

“7.4. Piedāvājumu iesniegšanas pēdējais termiņš – ne vēlāk kā līdz **2019.gada** **29.aprīlim plkst.10:00** pēc vietējā laika.”

1. Nolikuma 7.5. punktu izteikt šādā redakcijā:

“7.5. Piedāvājumu atvēršana notiks **2019.gada 29.aprīlī plkst.10:00**, Ūdensvada ielā 3, Daugavpilī, SIA „Daugavpils ūdens” pārvaldes ēkas Apspriežu zālē. Piedāvājumu atvēršanas sanāksme ir atklātā.”

1. Nolikuma 9.1. punktu izteikt šādā redakcijā:

“9.1. Pretendentam piedāvājumu jāiesniedz slēgtā aploksnē un aizzīmogotā iepakojumā (aploksnē). Uz iepakojuma jānorāda:

SIA “Daugavpils ūdens”

Ūdensvada iela 3, Daugavpils, Latvija, LV – 5401

Piedāvājums iepirkuma procedūrai

“Būvdarbu veikšana Eiropas Savienības Kohēzijas fonda projekta “Ūdensapgādes un kanalizācijas sistēmas attīstība Judovkas rajonā, Daugavpilī” ietvaros (SAM 5.3.1.)”

iepirkuma identifikācijas Nr. DŪ-2019/3

Neatvērt līdz 2019.gada 29.aprīlim plkst.10:00

<Pretendenta nosaukums, juridiskā adrese un reģistrācijas numurs, kontaktpersona, tālrunis>”

1. Nolikumu papildināt ar 9.3.1 punktu šādā redakcijā:

“9.3.1 Kompetento institūciju izsniegtās izziņas un citus dokumentus, ko izsniedz Latvijas institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izziņas, ja tās izdotas ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.”

1. Nolikumu papildināt ar 9.7. punktu šādā redakcijā:

“9.7. Iepirkumu komisija pārbauda atlasīto Pretendentu tehnisko piedāvājumu un finanšu piedāvājumu atbilstību iepirkuma procedūras dokumentos noteiktajām prasībām. Piedāvājumi, kuru tehniskie piedāvājumi vai finanšu piedāvājumi neatbilst iepirkuma procedūras dokumentos noteiktajām prasībām, tiek noraidīti.”

1. Nolikumu papildināt ar 9.8. punktu šādā redakcijā:

“9.8. Piedāvājumi, kuri neatbilst iepirkuma procedūras dokumentos noteiktajām noformējuma prasībām, var tikt noraidīti, ja to neatbilstība iepirkuma procedūras dokumentos noteiktajām noformējuma prasībām ir būtiska un ietekmē Pretendentu piedāvājumu vērtēšanu.”

1. Nolikumu papildināt ar 9.9. punktu šādā redakcijā:

“9.9. Piedāvājumu vērtēšanas gaitā Pasūtītājs ir tiesīgs pieprasīt, lai tiek izskaidrota tehniskajā un finanšu piedāvājumā iekļautā informācija, kā arī iesniegti piedāvāto preču paraugi, ja tie nepieciešami preču atbilstības novērtēšanai, un pretendents ar tam pieejamiem dokumentiem nevar Pasūtītājam pierādīt preču atbilstību.”

1. Nolikuma 12.punktu papildināt ar trešo atkāpi šādā redakcijā:

“Pamatojoties uz Sabiedrisko pakalpojumu sniedzēju iepirkuma likuma 48.panta devīto daļu - Pasūtītājs pieprasa, lai Pretendents nomaina apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 procenti no kopējās būvdarbu līguma, piegādes līguma vai pakalpojuma līguma vērtības, ja tas atbilst Sabiedrisko pakalpojumu sniedzēju iepirkuma likuma 48. panta pirmās daļas 2., 3., 4., 5., 6. vai 7. punktā vai otrās daļas 1. un 2. punktā minētajam izslēgšanas gadījumam, un personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, ja tas atbilst Sabiedrisko pakalpojumu sniedzēju iepirkuma likuma 48.panta pirmās daļas 1., 2., 3., 4., 5., 6. vai 7. punktā vai otrās daļas 1. un 2. punktā minētajam izslēgšanas gadījumam. Ja Pretendents 10 darbdienu laikā pēc pieprasījuma izsniegšanas vai nosūtīšanas dienas neiesniedz dokumentus par jaunu paziņojumā par līgumu vai iepirkuma procedūras dokumentos noteiktajām prasībām atbilstošu apakšuzņēmēju vai personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, Pasūtītājs izslēdz Pretendentu no dalības iepirkuma procedūrā.”

1. Nolikumu papildināt ar 19.2. punktu šādā redakcijā:

“19.2. Ja Pasūtītājs, pirms pieņem lēmumu par līguma slēgšanas tiesību piešķiršanu, konstatē, ka vismaz divu piedāvājumu novērtējums atbilstoši piedāvājuma izvērtēšanas kritērijiem ir vienāds, tās izvēlas piedāvājumu, kuru iesniedzis Pretendents, kas ir nacionāla līmeņa darba devēju organizācijas biedrs un ir noslēdzis koplīgumu ar arodbiedrību, kas ir nacionāla līmeņa arodbiedrības biedre (ja piedāvājumu iesniegusi personālsabiedrība vai personu apvienība, koplīgumam jābūt noslēgtam ar katru personālsabiedrības biedru un katru personu apvienības dalībnieku).

1. Nolikumu papildināt ar 22.19. punktu šādā redakcijā:

“22.19. Ja iepirkuma komisija Pretendenta piedāvājumu uzskata par nepamatoti lētu, iepirkuma komisija pirms šāda piedāvājuma iespējamās noraidīšanas rakstveidā pieprasa no Pretendenta detalizētu paskaidrojumu par būtiskiem piedāvājuma nosacījumiem, kā arī ļauj Pretendentam iesniegt pierādījumus, kurus tas uzskata par nepieciešamiem, dodot saprātīgu termiņu paskaidrojuma un pierādījumu iesniegšanai. Pretendenta piedāvājums tiek noraidīts tikai gadījumā, ja Pretendents nav varējis norādīt tehnoloģijas, tehniskos risinājumus, tirgus apstākļus, preces īpašības vai citus objektīvus pierādījumus, kas ļauj piedāvāt tik lētu cenu.”

1. Iepirkuma procedūras 1.pielikumā Tehniskās specifikācijas 3.1. punkta “Būvdarbu secība un pārtraukumi” pirmo teikumu izteikt šādā redakcijā:

“Būvuzņēmējs veic Līguma objektu būvniecību, pārbauda tos un sagatavo objektus nodošanai ekspluatācijā tā, lai būtu iespējami mazāk traucēta esošā ūdensapgādes un notekūdeņu novadīšana, kā arī, iespēju robežās nepiesārņot un nebojāt apkārtējo vidi.”

1. Iepirkuma procedūras 8.pielikumā “Līguma vienošanās” Speciālo noteikumu 4.2. apakšpunktā “Līguma izpildes nodrošinājums” dzēst atsauci Nr.1 un zemsvītru.

Visas veiktās izmaiņas ir sarkanā krāsā. Publicēt grozījumu tekstu Daugavpils pilsētas domes mājas lapā [www.daugavpils.lv](http://www.daugavpils.lv) , kā arī SIA “Daugavpils ūdens” mājas lapā [www.daugavpils.udens.lv](http://www.daugavpils.udens.lv) informatīvajā daļā, sadaļā “Iepirkumi un mantas atsavināšana”.

*Iepirkumu komisijas priekšsēdētāja*